### Resume

DGI-Huset Vejle har fremsendt en årsrapport med beretning og regnskab for 2022 til godkendelse. Regnskabet viser et underskud på knap 0,360 mio. kr. efter finansielle poster og skatter.

### Sagsfremstilling

Den Almennyttige Erhvervsdrivende Fond DGI-Huset Vejle blev stiftet den 1. juni 2008 af DGI-huse- og haller. Vejle Kommune er tilsynsmyndighed for fonden.

Årsrapporten for fonden DGI-Huset Vejle for 2022 er vedlagt som bilag. Revisionsfirmaet BDO har revideret regnskabet, og revisionen har ikke givet anledning til forbehold.

Revisionsfirmaet BDO konkluderer, at regnskabet giver et retvisende billede af fondens aktiver, passiver og finansielle stilling per 31. december 2022 samt, at resultatet af fondens aktiviteter for regnskabsåret 2022 er i overensstemmelse med årsregnskabsloven.

Resultatet i 2022 før skat og finansielle poster udgør et underskud på 385.253 kr. mod et overskud på 4.308.279 kr. i 2021. Totalt viser regnskabet for 2022 et underskud på 358.238 kr. mod et overskud i 2021 på 3.887.019 kr.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 20. juni 2023, pkt. 85:

at årsregnskab for DGI Huset Vejle 2021 godkendes.

Beslutning fra Kultur- og Idrætsudvalget, 20. juni 2023, pkt. 85:

Anbefales.

Clavs Holst og Søren Madsen deltog ikke i sagens behandling.

Beslutning fra Økonomiudvalget, 7. august 2023, pkt. 160:

Anbefales.

Fraværende: Erna Thygesen.

### Beslutning

Godkendt.